
ДОКЛАД

от Мирослав Митков Янчев – Кмет на Община Златоград

Относно: Годишен отчет за изпълнението на бюджета за 2025 г., отчет на сметките за средства от Европейския съюз за 2025г. и годишен отчет за състоянието на общинския дълг за 2025 г. на Община Златоград

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

I. Обща характеристика на изпълнението на приходите
Изпълнението на общинския бюджет за 2025 г. е организирано и осъществено в съответствие с разпоредбите на Закона за публичните финанси, Закона за държавния бюджет на Република България за 2025 г., Постановление № 28 на Министерския съвет за 2025 г., както и указанията и писмата на Министерството на финансите.
Приходната част на бюджета на Община Златоград към 31.12.2025 г. възлиза на 24 119 163 лв., като в тази сума са включени и наличните средства по сметките на общината, отразени в касовия отчет с отрицателен знак в размер на 3 989 341 лв., с цел балансиране на приходната и разходната част на бюджета.

Изпълнението на приходите е отчетено на касова основа, в съответствие с Единната бюджетна класификация.
II. Собствени приходи

Собствените приходи на Община Златоград, формирани от данъчни и неданъчни приходи, към 31.12.2025 г. са в размер на 2 018 243 лв., което представлява 91,47% от годишния план. В сравнение с 2024 г. е налице увеличение с 104 239 лв. (5,45%)
1. Данъчни приходи
Постъпленията от данъчни приходи към 31.12.2025 г. възлизат на 807 650 лв., което представлява 94,5% от годишния план. В сравнение със същия период на 2024 г. се отчита увеличение с 64 451 лв.
1.1. Данък върху превозните средства

Най-голям относителен дял в структурата на данъчните приходи заема данъкът върху превозните средства, с постъпления в размер на 463 449 лв.
Спрямо 2024 г. се отчита увеличение от 24 648 лв., което се дължи както на по-добра събираемост, така и на увеличения брой регистрирани моторни превозни средства.

1.2. Данък върху недвижимите имоти

Постъпленията от данък върху недвижимите имоти възлизат на 121 245 лв., което представлява 97,9% от планираните за годината. Спрямо 2024 г. се отчита увеличение от 8 420 лв., което показва добра събираемост и относително устойчиво развитие на имотната база.

1.3. Данък при придобиване на имущество по дарения и възмезден начин

Приходите от този данък възлизат на 152 739 лв., като спрямо 2024 г. се отчита увеличение с 36 765 лв. (31,7%).

Отчетеният ръст може да се обясни с повишена активност на пазара на недвижими имоти и моторни превозни средства, както и с увеличен брой възмездни сделки и дарения. Тази динамика оказва положително влияние върху приходната част на бюджета, но същевременно е силно зависима от пазарната конюнктура.

1.4. Туристически данък

Постъпленията от туристически данък към 31.12.2025 г. възлизат на 36 513 лв., което представлява едва 80,8 на сто от годишния план. Спрямо 2024 г. се отчита намаление с 6 391 лв.

1.5. Патентен данък и данък върху таксиметров превоз

Към 31.12.2025 г. постъпленията от патентен данък възлизат на 29 254 лв., което представлява 97,5% от планираните средства, като спрямо 2024 г. се отчита незначително намаление от 241 лв.
Приходите от данък върху таксиметров превоз на пътници възлизат на 4 450 лв., като делът им в общите данъчни приходи остава ограничен.

Данъчните приходи за 2025 г., съпоставени с постъпленията за същия период на предходната година, са както следва:

2. Неданъчни приходи

Неданъчните приходи по общинския бюджет към края на 2025 г. възлизат на 1 722 437 лв., като в тази сума е включен прекласифициран трансфер в размер на 511 844 лв. по механизма за предоставяне на лична помощ, съгласно указания на Министерство на финансите.
Неданъчните приходи, формирани от общински такси, приходи и доходи от собственост, концесии, глоби, санкции и други неданъчни приходи (без прекласифицирания трансфер), възлизат на 1 210 593 лв.

2.1. Общински такси

През 2025 г. постъпленията от общински такси възлизат на 788 863 лв., като спрямо 2024 г. се отчита увеличение с 37 380 лв.

Такса битови отпадъци

Таксата за битови отпадъци остава с най-голям относителен дял в групата на общинските такси – 660 142 лв., което представлява 93,98% от годишния разчет.
Спрямо 2024 г. се отчита увеличение на приходите от ТБО с 23 104 лв.

Въпреки доброто процентно изпълнение, следва да се има предвид, че нарастването на приходите не компенсира в пълна степен увеличението на разходите за дейност „Чистота“, включително по-високите разходи за сметосъбиране, сметоизвозване и депониране.
Постъпленията от такса за технически услуги възлизат на 30 112 лв., като се отчита увеличение спрямо 2024 г.

Приходите от такса за административни услуги са в размер на 17 777 лв., като спрямо предходната година се отчита намаление.

Постъпленията от такси за пазари, панаири, тържища, тротоари и други възлизат на 57 491 лв., или 107,5% от годишния план.

2.2. Приходи и доходи от собственост

Постъпленията от приходи и доходи от собственост възлизат на 77 675 лв., което представлява 68,3% от годишния план и е с 4 351 лв. по-малко спрямо 2024 г.

Следва да се отчете и обстоятелството, че част от ползвателите на общински имоти към отчетния период са с изтекъл срок на договорите за наем, като същите са в процедура по подновяване или сключване на нови договори. Платените от тях суми се отчитат не като приходи от наеми, а в параграф 28-02 „Глоби, санкции, неустойки, наказателни лихви и обезщетения“, в размер на 12 473 лв., което води до формално по-ниско изпълнение на параграфа.
2.3. Продажба на нефинансови активи

През 2025 г. постъпленията от продажба на нефинансови активи възлизат на 64 168 лв., което представлява 44,4% от планираното. Спрямо 2024 г. се отчита намаление от 16 370 лв.
2.4.  Концесии

Приходите от концесии са 142 395 лв., с увеличение спрямо 2024 г. с 5 395 лв.
2.5. Други неданъчни приходи

· Глоби, санкции и наказателни лихви – 44 555 лв., от които 28 930 лв. са наказателни лихви върху данъци и такси, като следва да се има предвид, че този източник няма устойчив характер и не може да разглежда като дългосрочен приход.
· Други неданъчни приходи – 25 598 лв.;

· Дарения – 98 252 лв., с намаление от 13 725 лв. спрямо 2024 г.;

· Внесен ДДС и други данъци върху продажбите – 27 215 лв., с 7 410 лв. по-малко спрямо предходната година.
Изпълнението на приходната част на бюджета на Община Златоград към 31.12.2025 г. е отчетено в съответствие с касовия принцип и изискванията на Единната бюджетна класификация. Наблюдават се различия в изпълнението по отделни приходни параграфи, обусловени от спецификата на касовото отчитане, сроковете за постъпване на приходите и начина на тяхното класифициране.
Основните групи неданъчни приходи за третото тримесечие на 2025 г., съпоставени с постъпленията за същия период на предходната година, са както следва:

IIІ. Бюджетни взаимоотношения
1. Трансфери между бюджета на общината и централния бюджет (§31-00)
Към 31.12.2025 г. общият размер на усвоените средства от трансфери от централния бюджет по бюджета на Община Златоград възлиза на 18 117 161 лв., отчетени на касова основа, в съответствие с Единната бюджетна класификация. Средствата са разпределени по видове, както следва:

· Обща субсидия за делегираните от държавата дейности (§31-11) – 13 843 396 лв.

· Обща изравнителна субсидия и други трансфери за местни дейности (§31-12)  – 1 711 100 лв.

· Целева субсидия за капиталови разходи (§31-13) – 1 832 462 лв.

· Получени целеви трансфери (§31-18) – 81 878 лв.

· Получени целеви трансфери (§31-28) – 648 325 лв.

2. Възстановени трансфери към централния бюджет (§31-20)

Към 31.12.2025 г. Община Златоград е възстановила средства към централния бюджет в размер на 31 589 лв., отчетени по параграф 31-20 „Възстановени трансфери към централния бюджет“.

Средствата са възстановени на основание чл. 55, ал. 1 от Постановление № 28 на Министерския съвет от 2025 г. и представляват неусвоени към 25 януари 2025 г. трансфери за други целеви разходи, предоставени през 2024 г. по реда на Наредбата по §4, ал. 3 от Заключителните разпоредби на Закона за автомобилните превози.

Възстановяването е извършено в законоустановените срокове и в пълно съответствие с изискванията на нормативната уредба.

3. Трансфери между бюджети 

Към 31.12.2025 г. общият размер на получените трансфери между бюджети по бюджета на Община Златоград възлиза на 4 041 255 лв., отчетени на касова основа в съответствие с Единната бюджетна класификация.
По §61-01 „Трансфери между бюджети – получени трансфери“ са постъпили средства в размер на 3 998 975 лв., както следва:

· 3 626 697 лв. – получени от Агенцията за социално подпомагане, за финансиране на механизма за предоставяне на лична помощ;

· 26 740 лв. – получени от Агенцията за социално подпомагане, за възнаграждения на приемните семейства и издръжка на деца, настанени в приемни семейства, съгласно сключено споразумение за реализиране на приемната грижа;

· 44 955 лв. – получени от Агенция „Пътна инфраструктура“, в т.ч. 4 995 лв., представляващи втори транш за зимно поддържане на републиканската пътна мрежа в границите на града за 2024 г., и 39 960 лв. за финансиране на поддържането на републиканските пътища в границите на града за 2025 г.;

· 94 460 лв. – получени от Държавен фонд „Земеделие“ – Разплащателна агенция, за финансиране на разходи за ДДС, във връзка с изпълнението на проект „Подобряване на енергийната ефективност на СУ „Св. княз Борис I“, с. Старцево“;

· 7 950 лв. – получени от Министерството на културата, предоставен целеви трансфер по договор № РД11-00-166/05.09.2025 г. за реализиране на проект „Делюви празници“;

· 176 500 лв. – получени от Министерството на регионалното развитие и благоустройството, предоставен трансфер по Споразумение № РД-02-30-436/19.12.2025 г. за изработване на инвестиционни проекти за обект „Укрепване на свлачища №№ SML 11.69759-01, с. Страшимир, и SML 11.31111-01, община Златоград“;
· 19 196 лв. – получени от Държавен фонд „Земеделие“ – Разплащателна агенция, за финансиране на разходи за ДДС във връзка с изпълнението на проект „Обновяване на многофункционална спортна площадка в с. Старцево и детска площадка в зона 3 на градския парк в гр. Златоград“.
· По § 61-05“Трансфери от МТСП по програми за осигуряване на заетост" – отчетени са трансфери в размер на 213 097 лв., предоставени от Министерство на труда и социалната политика по различни програми за насърчаване на заетостта.
· По § 61-02“Трансфери между бюджети - преотстъпени трансфери“ са отчетени със знак (-) средства в размер на 178 075 лв., представляващи преведени месечни обезпечения и отчисления по чл.60, ал.2, т.1 и чл.64 от Закона за управление на отпадъците.
· По параграф 62-01“Получени трансфери“ са отчетени получените средства по проекти финансирани по ОП РСР,  в размер на 566 576 лв., в т.ч. 95 980 лв. по проект „Обновяване на многофункционална спортна площадка село Старцево и детска площадка в Зона III на градски парк гр. Златоград и 470 596 лв. по проект „Подобряване на енергийната ефективност на СУ „Княз Борис I-ви“ с. Старцево“. Сумите са отразени едновременно и в отчетността за сметките за средствата на ЕС като получено финансиране по ОП РСР по §§ 63-01 (+) и като  предоставен трансфер между бюджети и сметки за средствата на ЕС по §§ 62-02 (-)  в съответствие с указанията на ДДС №04/27.03.2014 г.
· По §62-02 „Предоставени трансфери между бюджети и сметки за средства от ЕС“ са отчетени операции в общ размер на 840 882 лв.
Със знак (-) по бюджета са отчетени:

· 566 576 лв. – предоставени трансфери между бюджета и Сметките за средствата от ЕС (СЕС), представляващи получени заеми от централния бюджет за проекти, финансирани по ОП „Развитие на селските райони“. Сумите са отразени едновременно и по §74-00 (+), съгласно указанията на ДДС № 04/27.03.2014 г., както следва:

· 95 980 лв. по проект „Обновяване на многофункционална спортна площадка в с. Старцево и детска площадка в зона III на градски парк гр. Златоград“;

· 470 596 лв. по проект „Подобряване на енергийната ефективност на СУ „Княз Борис I-ви“, с. Старцево“;

· 113 656 лв. – средства предоставени от ДФЗ за плащане на ДДС по проекти „Подобряване на енергийната ефективност на СУ „Княз Борис I-ви“, с. Старцево“ и „Обновяване на многофункционална спортна площадка в с. Старцево и детска площадка в зона III на градски парк гр. Златоград“;

Със знак (+) по същия параграф са отчетени 14 340 лв., представляващи прехвърляне от бюджета към Сметките за средствата от ЕС на извършени разходи преди одобряване на проект „Подобряване на енергийната ефективност на СУ „Св. княз Борис I“, с. Старцево“, подлежащи на отчитане в СЕС, съгласно ДДС № 1/26.01.2015 г.
IV. Временни безлихвени заеми
Към 31.12.2025 г. по §76-00 „Временни безлихвени заеми между бюджети и сметки за средства от ЕС“ са отчетени следните операции:

· 366 759 лв. – възстановени временни безлихвени заеми, отразени със знак (+), предоставени през предходни периоди за изпълнение на проекти;

· 40 894 лв. – предоставени нови временни безлихвени заеми, отразени със знак (-) към извънбюджетната сметка за средства от ЕС, за финансиране на текущи проектни разходи.

Към края на отчетния период салдото по параграфа е положително в размер на 325 865 лв., което означава, че размерът на възстановените заеми надвишава предоставените през 2025 г. временни средства.

V. Операции с финансови активи и пасиви
По параграф 83-00 „Заеми от банки и други лица в страната“, към 31.12.2025 г. са отчетени погашенията на главници по сключени кредитни договори с „Ф** за о***** на м****** с******** в Б******** – Ф****“ Е** в общ размер на 225 840 лв.
Сумата е отчетена със знак (-), тъй като представлява плащане по задължения на общината. Погашенията по кредитните ангажименти са извършени в съответствие с договорните условия. 

По §88-03 „Събрани средства и извършени плащания от/за сметки за средствата от Европейския съюз (+/-)“ се отразяват операциите по получаването и разходването на средствата, предоставени на училищата по проекти, финансирани със средства от Европейския съюз. 

Към 31.12.2025 г. по параграфа е отчетена сума в размер на 140 676 лв. Нетният характер на параграфа отразява движението на средствата между бюджета и Сметките за средствата от ЕС. 

Наличните средства към края на отчетния период възлизат на 149 138 лв., отчетени по §§ 95-07 „Наличности по сметки в края на периода“.
Наличност в края на периода

Към 31.12.2025 г. общата наличност по банковите сметки на бюджета на Община Златоград възлиза на 3 989 341 лв., разпределени както следва:

· Налични средства за държавни дейности – 2 236 595 лв., от които 624 103 лв. представляват наличност по сметките на училища и детски градини. Същите формират 28 % от общо наличните средства по държавните дейности.

· Налични средства за местни дейности – 1 752 746 лв., като средствата са с целеви характер и са предназначени за финансиране на конкретни разходи в съответствие с изискванията на приложимата нормативна уредба. 

VI. ИЗПЪЛНЕНИЕ НА РАЗХОДИТЕ
Общият размер на извършените разходи по бюджета на общината към 31.12.2025 г. възлиза на 24 119 163 лв., разпределени както следва:

· За държавни дейности – 20 063 375 лв.
· За държавни дейности, дофинансирани с общински приходи – 412 865 лв.
· За местни дейности – 3 642 923 лв.
1. Разходи за делегирани от държавата дейности (ДД)
Изпълнението на разходите за делегирани от държавата дейности по икономически елементи има следното разпределение:

1.1 Разходи за персонал

Общо разходите за персонал в ДД възлизат на 16 350 464 лв., което представлява 81,5 % от всички разходи за делегирани от държавата дейности. Разпределението на разходите за персонал по функции е следното:

· Образование – 8 354 662 лв. (или 51,1 % от всички разходи за персонал в ДД)
· Социално осигуряване, подпомагане и грижи – 5 564 447 лв. (или 34 % от разходите за персонал в ДД), в т.ч. 221 173 лв. - възнаграждения и съответните осигурителни вноски на асистенти назначени по социалната услуга „Асистентска подкрепа“, 4 132 699 лв. - разходи за възнаграждения и осигурителни вноски за наетите лица по предоставяне на социалната услуга „Асистенти за лична помощ“, 215 844 лв. - разходи за възнаграждения и осигурителни вноски на наетите лица по национални програми за временна заетост и 975 161 лв. - разходи за персонала назначен в центровете за предоставяне на социални услуги (ЦСРИ, ЦОП и Дневен център)

· Здравеопазване (детски ясли и здравни кабинети) – 721 883 лв.
· Общинска администрация – 1 563 650 лв. (или 9,6 % от всичко разходи за персонала в ДД)-  възнаграждения и съответните осигурителни вноски на работещите в дейност „Общинска администрация“.

1.2 Разходи за издръжка

Общата стойност на текущата издръжка в ДД възлиза на 1 589 628 лв., или 7,9 % от общите разходи за държавни дейности. Най- голям дял в разходите за издръжка в делегираните от държавата дейности заемат разходите за издръжка във функция „Образование“ – 1 222 750 лв. (или 76,9 % от общите разходи за издръжка в ДД).
Разходите за издръжка включват: материали, консумативи, горива, енергия, външни услуги, ремонти, храна, медикаменти, застраховки и други.

1.3 Разходи за стипендии - За отчетния период са изплатени 51 253 лв. за стипендии на учащи се.

1.4 Текущи трансфери, обезщетения и помощи за домакинствата – включват изплатените на превозвачи компенсации за пътувания по вътрешноградския и междуселищния автомобилен транспорт – 471 324 лв.
1.5 Субсидии и други текущи трансфери за нефинансови предприятия - Изплатените субсидии за превоз на пътници по нерентабилни линии във вътрешноградския транспорт и транспорта в планински и други райони към 31.12.2025 г. са в размер на  59 746 лв. 
1.6 Субсидии и други текущи трансфери за юридически лица с нестопанска цел - Преведените субсидии на читалищата са в размер на 312 880 лв.
1.7 Капиталови разходи -  Капиталовите разходи в делегираните от държавата дейности възлизат на 1 205 728 лв., което е 6 % от общите разходи за ДД.
Разпределението на разходите за ДД по функции, съгласно Единната бюджетна класификация (ЕБК), към 31.12.2025 г. е както следва:
	ФУНКЦИИ ПО БЮДЖЕТА

	План 
2025 г.
	Отчет 
31.12.2025 г.
	Отчет 
31.12.2024 г.

	Общи държавни служби
	1 652 502
	1 563 650
	1 604 555

	Отбрана и сигурност
	2 451 577
	1 316 271
	180 458

	Образование
	10 264 498
	9 697 475
	8 702 925

	Здравеопазване
	825 815
	781 492
	744 957

	Социално осигуряване, подпомагане и грижи
	6 575 237
	6 313 117
	4 411 394

	Култура, спорт, почивни дейности и религиозно дело
	316 648
	316 648
	277 510

	Икономически дейности и услуги
	74 722
	74 722
	106 019

	Всичко разходи
	22 160 999
	20 063 375
	16 027 818


Към 31.12.2025 г. отчетените разходи за делегираните от държавата дейности показват устойчивост в изпълнението на бюджетните разчети. Високият дял на разходите за персонал (81,5%) е характерен за дейности като образование и социални услуги. Най-значим остава делът на функция „Образование“, който поглъща близо половината от разходите за персонал, както и най-голямата част от текущата издръжка. Значителни суми са насочени към социални дейности, особено чрез програмите за лична помощ и асистентска подкрепа, което подчертава приоритизирането на грижата за уязвими групи в общината.
2. Разходите за местни дейности
Общият размер на отчетените разходи за местни дейности към 31.12.2025 г. възлиза на 3 642 923 лв., основно финансирани от собствени бюджетни приходи, постъпили в общинския бюджет, както и от Общата изравнителна субсидия и други трансфери за местни дейности от централния бюджет, усвоени през 2025 г. в размер на 3  609 662 лв.

2.1. Разходите в местни дейности по икономически елементи показват, че:
· Разходите за персонал (разходи за възнаграждения и осигурителни вноски) в местни дейности възлизат на 1 093 245 лв., което представлява 30% от всички разходи за местни дейности. В тази сума са включени и възнагражденията и осигурителните вноски на общински съвет – 359 021 лв. 
· Разходите за издръжка в местни дейности са в размер на 1 795 156 лв., или 49,3 % от разходите за местни дейности. Най - голям дял в разходите за издръжка на местни дейности заемат разходите за външни услуги, свързани с поддържане на градската среда – дейностите по чистота и зимно поддържане. Значителен е и делът на разходите за енергия, вода и горива – 21 % от общия обем разходи за издръжка за местни дейности. 
· Платени данъци, такси и административни санкции  - Към 31.12.2025 г. по разходен параграф 19-00 „Платени данъци, такси и административни санкции“ са извършени плащания в общ размер на 52 121 лв.. Тази сума включва:

· платени местни данъци и такси съгласно Закона за местните данъци и такси;

· други дължими данъци, включително заплатени винетни стикери за автомобили;

· такси за публикуване на подлежащи на обнародване обявления, съобщения и други известия в неофициалния раздел на „Държавен вестник“;

· всички останали държавни такси, определени въз основа на нормативен акт.

Съгласно указанията за отчитане в публичния сектор, по този разходен параграф се отразява и намаление в случаите на възстановен или прихванат данъчен кредит по ДДС. Към 31.12.2025 г. е упражнено правото на данъчен кредит по ДДС в размер на 383 938 лв.
· Разходи за членски внос и участия в нетърговски организации -  12 826 лв. 

· Помощи и обезщетения за домакинствата - Изплатените обезщетения и помощи по решения на Общинския съвет са в размер на 122 012 лв.

· Разходи за лихви по заеми – За отчетния период са отчетени 21 628 лв. разходи за лихви по общинския дълг.
· Капиталови разходи - Капиталовите разходи за местни дейности по бюджета към 31.12.2025 г. възлизат на 876 804 лв. или 24,07 % от общо разходите за местни дейности. Те са извършени и разплатени в съответствие с Разчета за финансиране на капиталовите разходи за 2025 г., приет с Решение № И 408 от 20.05.2025 г. на Общински съвет – Златоград.
Разходите за местни дейности са в рамките на наличния ресурс, формиран от собствени приходи и трансфери от централния бюджет.
Разпределението на разходите за местни дейности по функции, съгласно ЕБК, към 31.12.2025 г. е както следва:
	ФУНКЦИИ ПО БЮДЖЕТА

	План 
2025 г.
	
	Отчет 
31.12.2025 г.
	Отчет 
31.12.2024 г.

	Общи държавни служби
	727 586
	
	701 734
	611 295

	Отбрана и сигурност
	22 860
	
	8 546
	5 990

	Здравеопазване
	138 060
	
	139 511
	114 553

	Социално осигуряване, подпомагане и грижи
	167 212
	
	121 580
	108 162

	Жилищно строителство, благоустройство, комунално стопанство и опазване на околната среда
	3 464 654
	
	1 766 864
	2 740 567

	Култура, спорт, почивни дейности и религиозно дело
	430 091
	
	439 299
	364 422

	Икономически дейности и услуги
	539 725
	
	424 892
	222 854

	Разходи некласифиц. в другите функции
	40 549
	
	40 497
	40 484

	Всичко разходи
	5 530 737
	
	3 642 923
	4 210 738


3. Изпълнение на разходите, дофинансирани с местни приходи

Към 31.12.2025 г. общият обем на разходите за държавни дейности, дофинансирани с местни приходи, възлиза на 412 865 лв., като 407 236 лв. от тези разходи са насочен към разходи за персонал – възнаграждения и осигурителни вноски, които са финансирани със средства от общинския бюджет. Средствата са отчетени във функция „Общи държавни служби“, като осигуряват допълнително ресурсно обезпечение за дейности, които надвишават стандарта на делегираното финансиране. Това показва ангажираността на общината към поддържане на административен капацитет и качествено изпълнение на задълженията в сферата на държавните услуги.
Към 31.12.2025 г. просрочените задължения по бюджета на общината възлизат на 3 691 461 лв., от които 653 038 лв. са за текущи разходи, а 3 038 423 лв. – за капиталови разходи. 
В просрочените разходи към 31.12.2025 г. са включени капиталови разходи за извършени СМР на обекти, финансирани по Приложение №3, към чл.113, ал.5 от Закона за държавния бюджет на Република България за 2025 г., на обща стойност 2 935 602лв. , разпределени по обекти, както следва:
· Основен ремонт на улица „Косора“ от о.т.818, през о.т.784 до о. т. 779 и участък от о. т. 784, през о. т. 785 към о. т. 788, по ПУП на гр. Златоград – 81 169,31 лв.;
· Основен ремонт на улица „ проф. д-р Асен Шопов“ от о.т.866 до о. т. 557 по ПУП на гр. Златоград“ – 82 255,05 лв.;

· Основен ремонт на улица „Освобождение“ от о.т.469 до о. т. 488 по ПУП на гр. Златоград“ – 274 301,80 лв.; 
· Основен ремонт на улица „Хан Аспарух“ от о.т.522, пред о.т.835 към о.т.836 по ПУП на гр. Златоград“ – 295 787,43 лв. 
· „Външен водопровод от обект „Доизграждане, реконструкция и рехабилитация на водоснабдителна и канализационна мрежа на гр. Златоград“ – 1 866 238,95 лв.

· Основен ремонт на ул. „Прогрес“ от о.т.821 до о. т. 908 от ПУП на гр. Златоград  - 208 667,48 лв.

· Благоустрояване на ул.“Славей“ гр. Златоград – 127 181,90 лв.

Значителна част от средствата за посочените обекти е получена през месеците април и май 2026 г., вследствие на което отчетените към 31.12.2025 г. просрочени задължения и задължения за разходи са временно завишени и не отразяват трайно влошаване на финансовото състояние на общината.
ОТЧЕТ ЗА ИЗПЪЛНЕНИЕ НА СМЕТКИТЕ ОТ ЕВРОПЕЙСКИЯ СЪЮЗ
Отчета за изпълнението на сметките за средства от Европейския съюз за 2025 г. е показан в приложение № 4. В приложението са посочени отчетните данни по агрегирани показатели за изпълняваните през 2025 г. проекти от Община Златоград, общо за сметките за средства от Европейския съюз, така и по отделните оперативни програми.

ГОДИШЕН ОТЧЕТ ЗА СЪСТОЯНИЕТО НА ОБЩИНСКИЯ ДЪЛГ  ЗА 2025 г. И НА ДЪЛГА НА ЛИЦАТА ПО ЧЛ.8А ОТ ЗАКОНА ЗА ОБЩИНСКИЯ ДЪЛГ

На основание чл.9, ал.1 и ал.2 от Закона за общинския дълг, Кмета на общината изготвя годишен отчет за състоянието на общинския дълг и дълга на лицата по чл.8а и го внася в общински съвет като неразделна част от отчета за изпълнението на общинския бюджет. 

В изпълнение на това задължение, представям на Вашето внимание годишен отчет за структурата и състоянието на общинския дълг и дълга на лицата по чл.8а от ЗОД към 31.12.2025 г., както следва:

1. Дълг, поет с договори за общински заеми

Към 01.01.2025 г. общинския дълг с договори за общински заеми възлиза на 524 109 лв., в т.ч.:

· Дългосрочен дълг по договор за кредит  № 1195 от 02.10.2020 г. с „Ф*** з* о******* на м******* с********** в Б********* – Ф***” с предназначение финансиране на извършени допустими разходи  за изпълнението на одобрени проекти по ОП РР „ Въвеждане на мерки за енергийна ефективност и обновяване на многофамилни сгради „ – 182 183 лв.

· Дългосрочен дълг по договор № 1227 от 01.02.2021 г. с „Ф*** за о******* на м****** с********* в Б******* – Ф****”  за финансиране на собствено участие на община Златоград за изпълнението на одобрен проект с наименование „Реконструкция и рехабилитация на улуци, съоръженията и принадлежностите към тях в гр. Златоград и с. Старцево“ – 132 114 лв.

·   Дългосрочен дълг по договор № 1294 от 02.12.2021 г. с „Ф*** за о******** на м******* с*********** в Б***********– Ф****” за рефинансиране на собствено участие на Община Златоград за изпълнението на одобрен проект с наименование „ Рехабилитация и реконструкция на общински път Златоград-Аламовци и общински път Страшимир-махала Боево и съоръженията и принадлежностите към тях“ -  140 445 лв.

· Дългосрочен дълг по договор № 1391 от 17.05.2023 г., одобрен с Решение на Общински съвет Златоград № З 597 от 20.12.2022 г., с „Ф*** за о****** на м****** с******* в Б******** – Ф****”  за осигуряване на финансиране на проект „Изграждане на паркова среда за широко обществено ползване в гр. Златоград, в размер на 69 367 лв. 

През 2025 г. няма поет нов дълг.
Плащанията по общинския дълг през 2025 г. са извършвани в определените в договорите срокове, като за периода от 01.01.2025 г. до 31.12.2025 г. сумата на погашенията на главници е общо в размер на 225 840 лв. Заплатените лихви и такси в периода са в размер на 26 428 лв. 
Към 31.12.2025 г. общинският дълг, поет с договори за общински заеми възлиза на  298 269 лв.

Съгласно чл. 32, ал. 1 от Закона за публичните финанси годишният размер на плащанията по общинския дълг за всяка отделна година не може да надвишава 15 на сто от средногодишния размер на собствените приходи и общата изравнителна субсидия за последните три години, изчислен на базата на данни от годишните отчети за изпълнението на бюджета на общината.

Към 31.12.2025 г. Община Златоград няма задължения, попадащи в обхвата на ограничението по чл. 32, ал. 1 от Закона за публичните финанси, поради което съотношението е 0 на сто. Извършените плащания през отчетната година са по договори с „Ф**** Ф***“ Е**, които не се включват при изчисляването на посочения показател.

За 2025 г. съотношението на плащанията по дълга към средногодишния размер на изравнителната субсидия и собствените приходи е 0  на сто.

2. Общински гаранции – Община Златоград няма издадени общински гаранции.
3. Дълг на лицата по чл.8а от Закона за общинския дълг

Съгласно чл.8а от Закона за общинския дълг, Общината извършва текущо наблюдение за състоянието на дълга на търговските дружества с общинско участие в капитала, както и на останалите контролирани от общината лица, чиито средства и операции не са включени в общинския бюджет.

На основание чл.9, ал.2 от Закона за общинския дълг, общинският съвет приема с решение годишния отчет за състоянието на общинския дълг  и дълга на лицата по чл.8а . 

Съгласно представен от Националния статистически институт списък на юридическите лица, включени в институционален сектор „Държавно управление”, МБАЛ „Проф. д-р Асен Шопов” ЕООД гр. Златоград попада в Раздел ІІ Юридически лица, включени към подсектор „Местно управление”.  През 2025 г. не е поеман дълг от МБАЛ „Проф. д-р Асен Шопов” ЕООД гр. Златоград.

Отчетът на общинския дълг за 2025 г.  се изготвя от кмета на общината и одобрява от Общински съвет, съгласно справка по образец на Приложение № 7 към ФО-4 от 03.04.2026 г. – Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2025 г.
На основание представените данни и приложенията към настоящия доклад може да се направи извод, че бюджетът на Община Златоград за 2025 г. е изпълнен при спазване на принципите на законосъобразност, публичност, прозрачност и финансова дисциплина.
Независимо от отчетените временни отклонения по отделни показатели, финансовото състояние на общината остава стабилно, като през отчетната година са предприети действия за подобряване на събираемостта на собствените приходи, ограничаване на новите дългови ангажименти, приоритетно разплащане на просрочени задължения и поддържане на финансова устойчивост при изпълнението на общинските дейности.
Във връзка с гореизложеното и на основание чл.140, ал.5 от Закона за публичните финанси, предлагам на Вашето внимание следния проект на решение:

Проект на решение!

ОТНОСНО: Отчет за касовото изпълнение на бюджета за 2025 г., Отчет за изпълнение на сметките за средства от Европейския съюз за 2025 г. и годишен отчет за състоянието на общинския дълг за 2025 г.
На основание чл.21, ал.2 от Закона за местно самоуправление и местна администрация, във връзка с чл.21, ал.1, т.6 и чл.27, ал.4 и ал.5 от Закона за местното самоуправление и местната администрация, чл.140, ал.1 и ал.5 от Закона за публични финанси, чл. 9  от Закона за общинския дълг и чл.43 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Златоград, Общински съвет-Златоград

Р Е Ш И :
1. Приема отчета на бюджета на Община Златоград за 2025 г., както следва:

	1.1. По прихода : 
	24 119 163 лв.

	1.1.1. делегирани от държавата дейности 
	20 063 375 лв.

	1.1.2. местни дейности 
	4 055 788 лв.


    /разпределени по параграфи, съгласно Приложение № 1/
	1.2. По разхода : 
	24 119 163 лв.

	1.2.1. делегирани от държавата дейности 
	20 063 375 лв.

	1.2.2. дофинансирани държавни дейности 
	412 865 лв.

	1.2.3. местни дейности 
	3 642 923 лв.


/разпределени по функции, дейности и параграфи, съгласно Приложения № 2 и 3/

2. Приема отчета на сметките за средствата от Европейския съюз за 2025 г. на община Златоград, съгласно приложение № 4.
3. Приема годишен отчет за състоянието на общинския дълг за 2025 г. на Община Златоград  и дълга на лицата по чл.8а от Закона за общинския дълг за 2025 г., съгласно Приложение № 7 към ФО-4 от 03.04.2026 г. – „Информация за общинския дълг, издадените общински гаранции, съотношението на плащанията, дълга на лицата по чл.8а от Закона за общинския дълг и издадените от тях гаранции през 2025 г.“.

Вносител,

МИРОСЛАВ ЯНЧЕВ

Кмет на Община Златоград

Изготвили,
АЮ/НМ

В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

